Kamu bisa jelasin ke aku soal Gempur udara dalam bahasa melayu?

Gempur udara ialah gerakan pasukan tentera darat melalui pesawat  perlepasan dan pendaratan menegak (VTOL)—seperti helikopter—untuk menawan dan mempertahankan kawasan penting yang belum terjamin sepenuhnya, dan bertempur secara langsung dengan pasukan musuh didalam garisan mereka. Selain daripada latihan regular infantri, unit gempur udara biasanya menerima latihan penurunan pantas melalui tali dan pengangkutan udara, dan peralatan mereka kadangkala direka atau  diubah suai bagi membolehkan pengangkutan yang lebih baik didalam pesawat.

Manual perang Tentera Darat AS FM 1-02 (FM 101-5-1) menyatakan "operasi gempur udara" sebagai satu operasi pasukan gempur (tempur, khidmat tempur, dan bantuan khidmat tempur), menggunakan kuasa tembakan, mobiliti, dan jumlah integrasi aset-aset helikopter, maneuver di medan pertempuran dibawah penguasaan komander maneuver darat atau udara untuk menyerang dan memusnahkan tentera musuh atau menawan dan mempertahankan kawasan penting didalam garisan musuh.

Disebabkan sekatan beban pengangkutan helikopter, pasukan gempur udara biasanya terdiri infantri ringan, namun beberapa kenderaan tempur berperisai, seperti BMD-1 Rusia telah direka untuk dimuatkan kedalam helikopter angkut berat, yang membolehkan pasukan gempur menggabungkan mobiliti udara dengan jenis tertentu kenderaan darat. Kebiasaannya anggota gempur bergantung tinggi pada bantuan tembakan udara yang disediakan oleh helikopter bersenjata atau pesawat kepak kaku yang mengiringi VTOL.

Gempur udara tidak boleh dikelirukan dengan penyerangan udara, serangan udara, atau serbuan udara, yang semuanya merujuk kepada penyerangan menggunakan pesawat (sebagai contoh pengeboman, strafing, dll). Selain itu, gempur udara  tidak boleh dikelirukan dengan serangan hantaran udara, yang berlaku apabila askar payung terjun, bersama senjata dan bekalan mereka,  digugurkan oleh payung terjun dari pesawat pengangkut, kerap dikenali sebagai sebahagian daripada operasi penyerangan strategik.